Eroii+Heros

media type="custom" key="468774"

AHILE
Era fiul zeiţei Thetys şi al muritorului Peleus, rege al mirmidonilor din Phthia (sud-estul Tesaliei). Se spune că nimfa Thetis fusese râvnită atât de Zeus cât şi de Poseidon, însă cei doi au renunţat la ea în favoarea lui Peleus atunci când Prometeu a profeţit că ea va aduce pe lume un fiu mai puternic ca tatăl lui. Când l-a năcut pe Ahile, Thetys a vrut să îl facă nemuritor. Ahile a fost cufundat în întregime de către mama sa în apele Styxului, însă i-a rămas afară călcâiul de care-l ţinea Thetys. O altă versiune spune că Thetys l-a uns pe băiat cu ambrozi şi l-a aşezat deasupra focului, pentru a-i arde toate componentele de muritor ale corpului, pentru a-l purifica. Întreruptă însă de Peleus, Thetys s-a înfuriat şi a dat drumul copilului fără a fi terminat ritualul. Homer nu face nici o referire la această invulnerabilitate în //Iliada//. Dimpotrivă, descrie o scenă în care Ahile este rănit (În Cartea 21, eroul peonian Asteropaeus, fiul lui Pelegon, îl provoacă pe Ahile, în apropierea râului Scamandru. El aruncă două săgeţi, iar una îi răneşte cotul lui Ahile provocându-i sângerare). Copil fiind, Ahile a fost încredinţat centaurului Chiron, care l-a crescut pe muntele Pelion. Ulterior, pentru a-l împiedica să participe la războiul troian - unde ştia că-şi va găsi moartea, aşa cum prorocise Calchas, şi încercând să zădărnicească împlinirea destinului - Thetys şi-a trimis fiul la curtea lui Licomede, regele dolopilor, care l-a ţinut ascuns, deghizat în veşminte femeieşti, printre fiicele lui. Una dintre ele, Deidamia, i-a născut lui Ahile un fiu, pe Neoptolemus (sau Pyrrhus). Între timp însă, grecii pregăteau războiul împotriva Troiei. La chemarea lui Odiseu, Ahile se alătură armatelor greceşti, în fruntea mirmidonilor. La despărţire, odată cu plecarea flotei din Aulis, Thetys îi dăruieşte lui Ahile armele divine făurite de Hephaestus şi caii lui Poseidon. Conform lui Plutarh şi a învăţatului bizantin Ioannes Tzetzes, atunci când corăbiile aheilor au ajuns la Troia, Ahile s-a luptat şi l-a ucis pe Cicnos din Colones, un fiu al lui Poseidon. Cicnos era invulnerabil, însă avea un punct slab, capul. După Dares Phrygius, tot Ahile este cel care l-a ucis pe Trolius, cel mai tânăr fiu al lui Priam şi al Hecubei în templul zeului Apollo. Trolius avea aproape douăzeci de ani, iar legenda spune că dacă ar fi ajuns la această vârstă Troia ar fi devenit invincibilă.
 * Achilles**, **Ahile** sau **Akhilleus** este un celebru erou din mitologia greacă (cunoscut mai ales datorită epopeii homerică //Iliada//), care a participat la războiul troian.



CASANDRA
În mitologia greacă, **Casandra** este fiica lui Priam şi a Hecubei, sora geamană a lui Helenos. Zeul Apollo, îndrăgostit de ea, i-a promis să îi ofere darul de a prezice viitorul cu condiţia de a accepta să i se dăruiască. Casandra a acceptat şi a primit lecţiile zeului, dar odată instruită nu şi-a mai ţinut promisiunea. Atunci Apollo a blestemat-o ca nimeni să nu creadă profeţiile ei. Casandra era, în general, o prezicătoare inspirată, ca Pitia şi Sibila. Zeul o lua în posesie, iar ea exprima oracolele în delir. Profeţiile Casandrei sunt menţionate în fiecare din momentele importante ale întâmplărilor de la Troia: la venirea lui